wickkiey/tamil-wikipedia-chunked huggingface dataset:
# மங்கோலிய ஷாமன் மதம்

**மங்கோலிய ஷாமன் மதம்** (மொங்கோலியம்: Бөө мөргөл — *பூ மோர்கோல்*) என்பது குறைந்தது வரலாறு எழுதப்பட்ட காலத்திலிருந்து மங்கோலியா மற்றும் அதனை சுற்றியுள்ள பகுதிகளில் (புரியாத்தியா மற்றும் உள் மங்கோலியா உட்பட) பின்பற்றப்படும் ஷாமனிய இன மதம் ஆகும். இது பெரிய அளவில் **மங்கோலிய நாட்டுப்புறச் சமயம்** என்றும் அல்லது சில நேரங்களில் **தெங்கிரி மதம்** என்றும் அழைக்கப்படுகிறது. இது அதன் ஆரம்ப காலங்களில் சமூக வாழ்க்கையின் மற்ற அனைத்து பகுதிகள் மற்றும் மங்கோலிய சமூகத்தின் பழங்குடியின அமைப்புடன் சிக்கலான முறையில் இணைக்கப்பட்டிருந்தது. பின்வந்த நாட்களில் புத்தமத தாக்கத்திற்கு உள்ளாகி மற்றும் புத்த மதத்துடன் இணைந்தது. இருபதாம் நூற்றாண்டில் மங்கோலியாவின் சமூகவுடைமை ஆண்டுகளின் போது இது கடுமையாக ஒடுக்கப்பட்டது. அதற்குப் பிறகு தற்போது மீண்டும் பின்பற்றப்படுகிறது.
# மாலதி

**மாலதி** என்பவர் ஒரு தமிழீழ விடுதலைப் புலி பெண் போராளியும், போரில் கொல்லப்பட்ட முதல் பெண் போராளியும் ஆவார்.  
**மாலதி** என்ற பெயரானது பின்வருபவர்களைக் குறிக்கலாம்  
- மாலதி கிருஷ்ணமூர்த்தி ஹோலா, இந்திய தடகள வீரர்
- மாலதி டி அல்விஸ், செயற்பாட்டாளர்
- மாலதி ராவ், இந்திய எழுத்தாளர்
- மாலதி செந்தூர், இந்திய எழுத்தாளர்
- மாலதி பசப்பா, இந்திய வடிவழகி
- மாலதி லட்சுமணன், இந்திய பாடகர்
- மாலதியோன், ஆர்கனோபாஸ்பேட் பாராசிம்பத்தோமிமடிக்
- மாலத்தினி, தென்னாப்பிரிக்க பாடகி
- *மாலதி*, 1970 ஆம் ஆண்டு வெளியான இந்தியத் திரைப்படம்
- மாலதி தாசி அகில உலக கிருஷ்ண பக்திக் கழகத்தின் மூத்த ஆன்மீகத் தலைவர்
- மாஸ்டர் மாலதி, ஒரு ஆர்த்தடாக்ஸ் துறவி
- மாலதி சவுத்ரி இந்திய குடிமை உரிமைகள் மற்றும் சுதந்திர ஆர்வலர்
- மாலதி கோஷல் இந்திய ரவீந்திர சங்கீத பாடகி
# வயோமித்ரா

**வயோமித்ரா** (*Vyommitra*) இந்திய விண்வெளி ஆராய்ச்சி நிறுவனத்தால் உருவாக்கப்பட்டுள்ள ஒரு பெண் தோற்றமுள்ள இயந்திர மனிதனாகும். விண்வெளிப் பயணத்திற்காக இந்த இயந்திர மனிதன் உருவாக்கப்பட்டுள்ளது. இந்திய விண்கலத்தின் மூலம் பூமியின் தாழ் வட்டப்பாதைக்கு மனிதர்களை அனுப்பி, அவர்களை பாதுகாப்பாக மீண்டும் பூமிக்கு அழைத்து வருவதை நோக்கமாகக் கொண்ட ககன்யான் திட்டத்திற்காக இது உருவாக்கப்பட்டது. வயோமித்ரா இயந்திர மனிதன் முதன்முதலில் 2020 ஆம் ஆண்டு சனவரி மாதம் 22 அன்று பெங்களூருவில் நடந்த மனித விண்வெளிப் பயணம் மற்றும் ஆய்வு குறித்தான கருத்தரங்கில் வெளியிடப்பட்டது.  
வயோமித்ராவை விண்வெளிக்கு அனுப்ப இசுரோ திட்டமிட்டுள்ளது. விண்வெளிப் பயணங்களில் வயோமித்ரா இந்திய விண்வெளி வீரர்களுடன் சேர்ந்து பயணிக்கும். மனிதர்களை விண்வெளிக்கு அனுப்புவதற்கு முன்பாக ககன்யான் பயணங்களின் ஒரு பகுதியாக ஆளில்லா விண்வெளிப் பயணங்களுக்கு ஒரு விஞ்ஞானியைப் போல வயோமித்ரா சென்று வரும்.
# வயோமித்ரா

## நோக்கங்களும் திறன்களும்

மனித விண்வெளிப் பயணத்தை மேற்கொண்ட பிற நாடுகளைப் போலல்லாமல், சோதனைப் விண்வெளிப் பயணங்களில் விலங்குகளைப் பறக்கவிடாமல் இயந்திர மனிதனை விண்வெளிக்கு அனுப்புவுதை இசுரோ நோக்கமாகக் கொண்டுள்ளது. இதனால் விண்வெளியில் நீண்ட கால இடைவெளியில் மனித உடலுக்கு எடையற்ற தன்மையும் கதிர்வீச்சும் என்ன விளைவுகளை உண்டாக்குகிறது என்பதைப் புரிந்துகொள்வதற்கு வயோமித்ரா போன்ற இயந்திர மனிதர்கள் உதவியாக இருப்பார்கள் என இசுரோ கருதுகிறது.  
ஆளில்லா விண்கலத்தில் செல்லும் வயோமித்ரா நுண்புவியீர்ப்பு சோதனைகளை மேற்கொண்டு மனிதர்களை விண்வெளிக்கு அனுப்பும் ககன்யான் திட்டத்தின் போது வயோமித்ரா இத்தகைய நுண்ணீர்ப்பு சக்தி சூழல்களில் மனிதர்களுக்கு ஆதரவளிக்கும் என்று எதிர்பார்க்கப்படுகிறது. இந்தி மற்றும் ஆங்கில மொழிகளில் பேசுவதற்கும் பல வேறுபட்ட பணிகளைச் செய்வதற்காகவும் இந்த வயோமித்ரா வடிவமைக்கப்பட்டுள்ளது. மனித செயல்பாட்டை வயோமித்ரா பிரதிபலிக்கும். பிற மனிதர்களை அடையாளம் கண்டு கொள்ளும். அவர்களின் கேள்விகளுக்கு பதிலளிக்கும். தொழில்நுட்ப ரீதியாக சுற்றுச்சூழல் கட்டுப்பாடு மற்றும் உயிர் வாழ்க்கைக்கான ஆதரவு அமைப்புகளின் செயல்பாடுகளைச் செய்யும். ம், மின் இணைப்பு பலகைகளின் செயல்பாடுகளைக் கையாளும். சுற்றுச்சூழல் காற்று அழுத்த மாற்ற எச்சரிக்கைகளையும் வழங்கும்.
# சனந்தா

**சனந்தா** என்பது ஒரு பண்டைய தமிழ் பெண் பெயர் ஆகும். இந்த பெயருக்கு மகிழ்ச்சியான, சுறுசுறுப்பான என்ற பொருள் தரப்படுகிறது. வாழ்வுக்கு வளத்தைத் தருவதாக கூறப்படும் லட்சுமி தெய்வத்துடன் இந்தப் பெயர் நெருக்கமாக தொடர்புடையது என்று கருதப்படுகிறது.  
சனந்தா என்பது பல்பொருள் கொண்ட சொல்லலாகும். இப்பெயரில் உள்ள முதல் எழுத்தான 'ச' இசை (சங்கீதம்) என்பதை குறிப்பதாகவும், அனந்தா என்பது விஷ்ணுவை குறிப்பதாகும்.
# சரோஜினி

**சரோஜினி** என்பது ஒரு பெண் பெயராகும். இப்பெயர் கொண்ட குறிப்பிடத்தக்க நபர்கள் பின்வருமாறு:  
- சரோஜினி சார்லஸ், இலங்கை தமிழ் அரசு ஊழியர்
- சரோஜினி நாயுடு (1879-1949), இந்திய தேசிய காங்கிரஸ் தலைவர்
- சரோஜினி பிள்ளை (21 ஆம் நூற்றாண்டு), பிஜிய கல்வியாளர்
- சரோஜினி சாஹூ (பிறப்பு 1956), இந்திய பெண்ணிய எழுத்தாளர்
- சரோஜினி யோகேஸ்வரன் (இறப்பு 1998), இலங்கை அரசியல்வாதி
- சரோஜினி வரதப்பன் தமிழகத்தைச் சேர்ந்த சமூக சேவகர்
- சரோஜினி பாபர் மராத்தி எழுத்தாளர்
# பண்டாரிக்குளம் முத்துமாரி அம்மன் கோவில்

**வைரவபுளியங்குளம் பண்டாரிகுளம் ஸ்ரீ முத்துமாரி அம்மன் திருக்கோவில்** இலங்கையின் வவுனியாவிலிருந்து 0.5 கி.மீ (0.31 மீ) தொலைவில் அமைந்துள்ளது. பொ.ஊ. 16 ஆம் நூற்றாண்டில் கட்டப்பட்ட நான்கு திசைக்கோயில்களில் இதுவே முதன்மையானது. இந்த கோயில் மக்களால் கட்டப்பட்டது மற்றும் ஆரம்ப நாட்களில் இந்த கோவிலின் வழிபாடு பூசாரிகளால் செய்யப்பட்டது. திரு வேலுப்பிள்ளை வழித்தோன்றல்களினாலும் அவரது சகோதரர்களினாலும், பின் அவரது புதல்வர்களான செல்வநாயகம், கதிரவேல், சங்கரப் பிள்ளை, நவரத்தினம் ஆகியோரால் பூஜை செய்யப்பட்டது. 2010 கும்பாபிஷேகத்தில் இருந்து பிராமணர்கள் பூஜை செய்து வருகின்றனர். 1977 வரை ஓலைக்கொட்டிலாக இருந்த ஆலயம், 1977ல் கட்டட வேலைகள் ஆரம்பிக்கப்பட்டது. இந்தக் கோயில் வன்னி மன்னர் பண்டாரவன்னியன் காலத்திலிருந்தே வணங்கப்படுகிறது.இந்த தெய்வம் மிகவும் சக்திவாய்ந்ததாக கருதப்படுகிறது. இந்த கோயில் வவுனியாவின் மிகப்பெரிய அம்மன் கோயிலாகும். வவுனியாவின் பல பகுதிகளிலிருந்தும் மக்கள் மகோற்சவத்தின் போது வருவார்கள். வவுனியாவில் மிக நீண்ட நாள் நடைபெறும் மகோற்சவம் இக்கோயிலுக்குரிய சிறப்பம்சமாகும். இவ்வம்மனை வழிபட்டால் கண் பார்வை சரியாகும், நினைத்தது கிட்டும், அம்மை நோய் விலகும்.  
அன்று முதல் இன்று வரை இவ்வாலயத்தில் நவராத்திரி மானம்பூத்திருவிழா சிறப்பான நிகழ்வாகக் கருதப்படுகிறது.
# பண்டாரிக்குளம் முத்துமாரி அம்மன் கோவில்

## அமைவிடம்

வவுனியாவின் வைரவர்புளியங்குளம் கிராமமும் பண்டாரிகுளம் கிராமமும் சங்கமிக்கும் எல்லையில் அன்னையின் ஆலயம் அமையப்பெற்றுள்ளது. வயல்வெளிகளை நோக்கியவாறு இக்கோவில் அமையப்பெற்றுள்ளது. இக்கோவிலை சுற்றிவர மக்களின் குடியிருப்பு அமையப்பெற்றதால் எப்பொழுதும் இப்பகுதி மக்கள் நடமாட்டம் உள்ளபகுதியாகும். இக்கிராமதிற்கு பேருந்து வசதி இல்லை என்றாலும் நகருக்கு மிக அண்மையில் உள்ளதால் முச்சக்கரவண்டியூடக இக்கோவிலுக்கு வருகை தரலாம்.
# பண்டாரிக்குளம் முத்துமாரி அம்மன் கோவில்

## வரலாறு

பண்டாரவன்னியன் காலத்திலிருந்தே வணங்கப்பட்ட இக்கோவில், ஆரம்ப காலங்களில் பூசாரிமாரால் திரு வேலுப்பிள்ளை மற்றும் அவரது வழித்தோன்றல்கள், சகோதரர்களாலும் அவரது புதல்வர்களான செல்வநாயகம், கதிரவேல், சங்கரப் பிள்ளை, நவரத்தினம் போன்றவர்களால் பரம்பரையாக பூசை செய்யப்பட்டு வந்தது.பின்னர் ஆகம விதிக்கமைய 2010களின் பின்னர் பிராமணர்களால் பூஜை மேற்க்கொள்ளபடுகிறது. இதன்காரணமாக ஆரம்ப காலங்களில் ஒரு சிறு கொட்டிலில் காணப்பட்ட ஆலயம் பின்னர் பெரிய கோவிலாக கட்டப்பட்டு கும்பாபிஷேகம் செய்யப்பட்டது. 2010இல் மீள கோவில் புதிதாக கட்டப்பட்டு முதலாவது கும்பாபிஷேகம் செய்யப்பட்டது, இதன் மூலம் வவுனியா நகரில் உள்ள மிகப்பெரிய அம்மன் கோவிலாக மாற்றம் பெற்றது. மீள 2024 பங்குனி 12 ஆம் நாள் இராச கோபுரம் கட்டப்பட்டு, அதிசுந்தர பஞ்சதள பஞ்சகலச நூதன கம்பீர ராஜகோபுர சகித புனராவர்த்தன அஷ்டபந்தன நவ(9)குண்டபக்ஷ மகாகும்பாபிஷேகம், இடம்பெற்றது.
# பண்டாரிக்குளம் முத்துமாரி அம்மன் கோவில்

## புனர்திருத்தம்

2020 ஆம் ஆண்டு இறுதியில் பாலஸ்தானம் செய்யப்பட்ட திருக்கோவில், தொடர்ந்து 4 வருடங்கள், கொரோனா பெரும் தொற்றுக் காரணமாக ஆலய புனர்திருத்தம் மந்தகதியில் இடம்பெற்று 2023 காலப்பகுதியின் பின்னர் துரித கதியில் இடம்பெற்று 2024 மார்ச் மாதம் 25 ஆம் திகதி (பங்குனி 12 ஆம் நாள் உத்தர நன்னாளில்) மகா கும்பாபிஷேகம் இடம்பெற்றது. இதன்போதே இராச கோபுரம் அமைத்து குடமுழுக்கு செய்யப்பட்டது.
# பண்டாரிக்குளம் முத்துமாரி அம்மன் கோவில்

## இதிகாசம்

ஆரம்ப காலங்களில் வவுனியாவில் இருந்த கந்தசுவாமி கோவில், குடியிருப்பு பிள்ளையார் கோவில் என்ற இரு கோவில்களுடன் இந்த அம்மன் கோவிலே ஆதி காலம் தொட்டே அமையப்பெற்றதாக நம்பப்படுகிறது. இதற்கு சான்றாக கந்தசுவாமி கோவில் முன்றலில் முத்துமாரி அம்மன் சிலையும், குடியிருப்பு பிள்ளையார் கோவில் செல்லும் வழியில் முத்துமாரி அம்மனுக்கு தனி கோவிலும் வாசலில் அமைக்கப்பட்டுள்ளது இதுவும் ஒரு சான்று.  
பொ.ஊ. 16 ஆம் நூற்றாண்டில் தோன்றியதாக நம்பப்படும் இந்த ஆலயம், ஆரம்பத்தில் ஒரு வேப்பமர அடியில் சிறு கோவில் அமைத்து அக்காலங்களில் வாழ்ந்த வண்ணார், பண்டாரிமாரால் பெரிதும் ஆதரிக்கப்பட்ட கோவிலாகக் காணப்பட்டது. பின்நாட்களில் வன்னிமை ஆட்சியில் பண்டாரவன்னியன் இக்கோவிலுக்கு வருகை தந்ததாகவும், அப்போது அங்கு அன்னையின் அருளினை பெற்றதாகவும், வருகை தந்த அரசன் அன்னையின் ஆனந்த சிரிப்பிலும், அன்னைக்கு சூடிய மாலையின் நறுமனத்திலும், அழகிலும் சொக்கிநின்ற அரசன், அந்த ஊரையே தன் பெயர் கொண்டு அழைக்கும்படி பெயரினை மாற்றியமைத்தான். இந்தக் கோவிலை சூழ கருங்காலி மரங்கள் நிறையக் காணப்பட்டமையால் இந்தக்கோவில் ஆரம்பத்தில் கருங்காலியடித்தோட்ட அம்மன் கோவில் என்று ஆதி காலத்தில் அறியப்பத்தாக நம்பப்படுகிறது.
# பண்டாரிக்குளம் முத்துமாரி அம்மன் கோவில்

## அமைப்பு

| 1 | கருவறை |  |
| --- | --- | --- |
| 2 | அர்த்த மண்டபம் |  |
| 3 | சிம்மம் |  |
| 4 | பலிபீடம் |  |
| 5 | கொடித்தம்பம்-நூதன கணபதி |  |
| 6 | லிங்க மூர்த்தி |  |
| 7 | கணபதி |  |
| 8 | ஆதி அம்மன் |  |
| 9 | கோபாலகிருஷ்ணர் |  |
| 10 | வள்ளி தெய்வானை சமேத முருகன் |  |
| 11 | துளசி மாடம் |  |
| 12 | வேப்பமரம் |  |
| 13 | புராதன கோவில் நிலையம் |  |
| 14 | தாரிகா சண்டேஸ்வரி |  |
| 15 | தீர்த்தத் தடாகம் |  |
| 16 | நவக்கிரகம் |  |
| 17 | வசந்த மண்டபம் |  |
| 18 | நாகதம்பிரான் |  |
| 19 | வைரவர் |  |
| 20 | புது மணிமண்டபம் |  |
| 21 | சந்திரன் |  |
| 22 | சூரியன் |  |
| 23 | இராஜ கோபுரம் |  |
| 24 | பழைய மணிமண்டபம் |  |
| 25 | காத்தவராயன், பேச்சி, ஹனுமார் | } |
# பண்டாரிக்குளம் முத்துமாரி அம்மன் கோவில்

## திருவிழாக்கள்

இவ்வாலய மகோற்சவம் ஆனது ஆடி அமாவாசையில் கோடி ஏற்றத்துடன் ஆரம்பித்து அடுத்து வரும் 15 நாட்கள் தொடர்ந்து திருவிழா இடம்பெறும். இத்திருவிழா தான் வவுனியா நகரில் அதிக நாள் இடம்பெறும் திருவிழா ஆகும். திருவிழா காண வவுனியாவின் பலபாகங்களில் இருந்தும் அடியார்கள் வருகை தருவார்கள். மேலும் இவ்வாலயத்தில் நவராத்திரி 10 நாள் திருவிழா போல் இடம்பெறும். பத்தாவது நாள் மானம்பூத்திருவிழா இடம்பெறும். இதற்காக அம்பாள் குடியிருப்பு விநாயகர் ஆலயத்திற்கு சென்று வாழைவெட்டு இடம்பெறும். சப்பரோற்சவம், இரதோற்சவம் ஆகிய நாள்களில் பல அடியார்கள் கலந்து கொண்டு நேர்த்தி கடன் செலுத்துவர். பூங்காவன உற்சவத்தின் போது பல்வேறுபட்ட கலை, கலாசார நிகழ்வுகள் இடம்பெற்று அம்பாள் ஆலயத்தை சுற்றியுள்ள கிராமத்தின் பிரதான வீதி வழியே வலம் வருவார். சகோதர இனமக்களும் அந்நேரத்தில் வருகை தருவர்.
# தஞ்சோங் பியாய்

**தஞ்சோங் பியாய்** என்பது (மலாய்: *Tanjung Piai*; ஆங்கிலம்: *Tanjung Piai*; சீனம்: 丹绒比艾) மலேசியா, ஜொகூர் மாநிலத்தின் பொந்தியான் மாவட்டத்தில் அமைந்துள்ள ஒரு வரலாற்று இடம் ஆகும். தீபகற்ப மலேசியாவின் தென்முனையில் ஐரோப்பா; ஆசியா கண்டங்களை இணைக்கும் ஐரோவாசியாவின் *(Eurasia)* தென்முனை நிலப் பகுதி இந்த இடத்தில்தான் அமைந்து உள்ளது.  
காட்டு மரங்களால் கட்டப்பட்ட படகுத் துறைகள்; அரிதான கடற்கரையோரச் சூழல்; மற்றும் மாசு மறுவற்றச் சதுப்புநிலக் காடுகளால் சூழப்பட்டுள்ள இந்த இடம் தீபகற்ப மலேசியாவின் சொர்க்க வாசல் என்றும் புகழப் படுகிறது.  
தஞ்சோங் பியாய் துறைமுகப் பட்டினம் பொந்தியான் நகரில் இருந்து 30 கி.மீ. தொலைவில் உள்ளது. இங்கு இருந்து சிங்கப்பூர் தீவையும்; ஜொகூர் நீரிணையையும் முழுமையாகப் பார்க்க இயலும்.
# தஞ்சோங் பியாய்

## பொது

தஞ்சோங் பியாய் தேசியப் பூங்கா *(Tanjung Piai National Park*) எனும் ஓர் அழகிய வனப்பூங்காவை இங்கு அமைத்து இருக்கிறார்கள்.  
தஞ்சோங் பியாய் கடலோரச் சதுப்புநிலம், அனைத்துலக அளவில் ஒரு முக்கியமான ராம்சார் தளமாகும். ராம்சார் ஒப்பந்தத்தின் கீழ், சதுப்புநிலச் சுற்றுச்சூழல் அமைப்பை உறுதிப்படுத்த இந்த இடம் அரசாங்கத்தால் பராமரிக்கப்பட்டு வருகிறது.
# தஞ்சோங் பியாய்

## நிலவியல்

மலேசியாவின் ஐந்து ராம்சார் தளங்களில் ஒன்றான தஞ்சோங் பியாய் தேசியப் பூங்கா, தேசிய அளவில் முக்கியமான இயற்கைத் தளமாகும். ஜொகூர் தேசிய பூங்கா கழகத்தினால் உருவாக்கப்பட்ட மூன்றாவது பூங்காவாக அறியப்படுகிறது.  
மீன்வளத்திற்குப் பெயர் பெற்ற இந்த இடம் 2006-ஆம் ஆண்டில் 32,360 பார்வையாளர்களை ஈர்த்தது. தேசிய சுற்றுச்சூழல் சுற்றுலாவின் முன்னுரிமைத் தளமாகவும் பட்டியலிடப்பட்டு உள்ளது.
# தஞ்சோங் பியாய்

## தஞ்சோங் பியாய் சுற்றுச்சூழல் சின்னம்

2001-ஆம் ஆண்டில், 'ஆசியா கண்டத்தின் தென்கோடி நிலத்தை' குறிக்கும் வகையில் சாம்பல் நிறத்தில், இங்கு ஒரு மைல் கல் கட்டப்பட்டது. அந்தச் சுற்றுச்சூழல் நட்பு மைல்கல் 20 மீ. உயரமும் 10 மீ. அகலமும் கொண்டது.  
ஜொகூர் மாநில அரசாங்கத்தால் கட்டப்பட்டது. தஞ்சாங் பியாய் நகரத்தின் அடையாளமாகக் கருதப் படுகிறது. மைல்கல்லின் சாம்பல் நிறம் இங்குள்ள சதுப்புநில காடுகள் மற்றும் அதன் சேற்று சமவெளிகளின் செழுமையைப் பிரதிபலிக்கின்றது.
# கனடாவின் தலைமை நீதிபதி

**கனடாவின் தலைமை நீதிபதி** எனப்படும் தலைமை நீதிபதியானவர் ஒன்பது நீதிபதிகளைக் கொண்ட கனடாவின் மிக உயர்ந்த நீதிமன்றமான கனடா உச்ச நீதிமன்றத்தின், மிக உயர்ந்த பதவி வகிப்பவர் ஆவார்.  
அதேபோல், இந்த தலைமை நீதிபதியானவர் கனேடிய நீதிமன்ற அமைப்பின் மிக உயர்ந்த நீதிபதியாகவும் உள்ளார். *உச்சநீதிமன்ற சட்டம்* தலைமை நீதிபதியை, கவுன்சில் நியமனத்தில் ஒரு கிரீடமாக ஆக்குகிறது, அதாவது பிரதமர் மற்றும் நீதி அமைச்சரின் ஆலோசனையின் பேரில் கிரீடம் செயல்படுகிறது.  
தலைமை நீதிபதியாக உள்ளவர்கள், அவர்கள் ராஜினாமா செய்யும் வரை, அல்லது 75 வயதாகும் வரை, அல்லது இறக்கும் வரை, அல்லது குறிப்பிட்ட காரணத்திற்காக பதவியில் இருந்து நீக்கப்படும் வரை தலைமை நீதிபதியாக பணியாற்றுகின்றனர். பாரம்பரியத்தின் படி, நீதிமன்றத்தின் தற்போதைய புஸ்னே நீதிபதிகள் மத்தியில் ஒரு புதிய தலைமை நீதிபதி தேர்ந்தெடுக்கப்படுகிறார்.  
தலைமை நீதிபதியானவர், நீதிமன்றத்தின் நடைமுறை விதிகளில் குறிப்பிடத்தக்க செல்வாக்கைக் கொண்டுள்ளார், வாய்வழி வாதங்கள் நடைபெறும் போது தலைமை தாங்குகிறார், நீதிபதிகள் மத்தியில் வழக்குகள் பற்றிய விவாதத்திற்கு தலைமை தாங்குகிறார். அவர் துணை கவர்னர் ஜெனரல், கனேடிய நீதி மன்றத்தின் *முன்னாள் அலுவலர்* தலைவர் மற்றும் கனடாவின் ஆணை பெறுநர்களைத் தேர்ந்தெடுக்கும் குழுவின் தலைவராகவும் உள்ளார். கூடுதலாக, ஒரு தலைமை நீதிபதி கனடாவின் நிர்வாகியின் பங்கை ஏற்றுக்கொள்கிறார் மற்றும் கவர்னர் ஜெனரலின் மரணம், ராஜினாமா அல்லது இயலாமை ஆகியவற்றின் மீது கவர்னர் ஜெனரலின் துணை கடமைகளைச் செய்கிறார்.  
ரிச்சர்ட் வாக்னர் கனடாவின் தற்போதைய தலைமை நீதிபதியாக 2017 முதல் பணியாற்றியுள்ளார். 1875 இல் உச்ச நீதிமன்றம் நிறுவப்பட்டதிலிருந்து, 18 பேர் தலைமை நீதிபதியாக பணியாற்றியுள்ளனர். நீதிமன்றத்தின் முதல் தலைமை நீதிபதி வில்லியம் புவெல் ரிச்சர்ட்ஸ் ஆவார். அதேபோல், கனேடிய தலைமை நீதிபதியாக பெவர்லி மெக்லாச்லின் நீண்ட காலம் பணியாற்றினார் (17ஆண்டுகள், 341நாட்கள் ). இவர், தலைமை நீதிபதியாக பதவி வகித்த முதல் பெண் நீதிபதியாவார்.
# கனடாவின் தலைமை நீதிபதி

## நியமனம்

பிரதமரின் ஆலோசனையின் பேரில் *உச்சநீதிமன்ற சட்டத்தின்* கீழ் கவுன்சிலில் ஆளுநரால் தலைமை நீதிபதி நியமிக்கப்படுகிறார். இந்த நியமனம் *உச்சநீதிமன்ற சட்டத்திற்கு* உட்பட்டது, இது நீதிமன்றத்தின் நிர்வாகத்தையும் நியமனத்தையும் நிர்வகிக்கிறது. கனடாவின் அரசியலமைப்பின் இந்த கூறு மூலம், நீதிமன்றத்திற்கு நியமிக்கப்பட்ட நீதிபதிகள் "ஒரு மாகாணத்தின் உயர் நீதிமன்றத்தின் நீதிபதியாக இருக்க வேண்டும் அல்லது ஒரு மாகாணத்தின் பட்டியில் நிற்கும் ஒரு பேரறிஞர் அல்லது குறைந்தது பத்து வருடங்களுக்கு வக்கீலாக இருக்க வேண்டும்."  
நீதிமன்றத்தின் புய்ஸ்னே நீதிபதிகளிடமிருந்து தலைமை நீதிபதி நியமிக்கப்பட வேண்டும் என்று பாரம்பரியம் ஆணையிடுகிறது. அதன்படி, கன்னடிய நீதிமன்ற வரலாற்றில், இரண்டு பேர் மட்டுமே அவ்வாறு இல்லை. அவர்கள்: வில்லியம் புவல் ரிச்சர்ட்ஸ், மற்றும் சார்லஸ் ஃபிட்ஸ்பாட்ரிக் . சட்டப்படி மூன்று நீதிபதிகள் கியூபெக்கிலிருந்து (அதன் சிவில் சட்ட அமைப்புடன்) இருக்க வேண்டும், மற்ற ஆறு நீதிபதிகள் கனடாவின் பிற பகுதிகளிலிருந்தும் ( பொதுவான சட்ட பாரம்பரியத்தை பிரதிநிதித்துவப்படுத்துகிறார்கள்) ஒரு புதிய தலைமை நீதிபதி அவர்களிடமிருந்து மாறி மாறி தேர்ந்தெடுக்கப்படுவதும் வழக்கம். 1933 ஆம் ஆண்டு முதல், இந்த பாரம்பரியம் ஒரு முறை மட்டுமே உடைக்கப்பட்டுள்ளது, 1984 ஆம் ஆண்டில் ஒன்ராறியோவின் போரா லாஸ்கினுக்குப் பின் மானிட்டோபாவின் பிரையன் டிக்சன் தலைமை நீதிபதியாக பெயரிடப்பட்டார்.
# கனடாவின் தலைமை நீதிபதி

## கடமைகள்

உச்சநீதிமன்றத்தின் முன் விசாரணைகளுக்கு தலைமை தாங்குவதே தலைமை நீதிபதியின் மத்திய கடமையாகும். தலைமை நீதிபதி மைய நாற்காலியில் இருந்து தலைமை தாங்குகிறார். தலைமை நீதிபதி இல்லாதிருந்தால், மூத்த புஸ்னே நீதிபதி தலைமை தாங்குகிறார்.
# கனடாவின் தலைமை நீதிபதி

## கடமைகள்

### நீதி மன்றம்

கனடாவின் உயர் நீதிமன்றங்களின் அனைத்து தலைமை நீதிபதிகள் மற்றும் இணை தலைமை நீதிபதிகள் அடங்கிய கனேடிய நீதி மன்றத்திற்கு தலைமை நீதிபதி தலைமை தாங்குகிறார். *1971 ஆம் ஆண்டில் நீதிபதிகள் சட்டத்தால்* நிறுவப்பட்ட இந்த அமைப்பு, கூட்டாக நியமிக்கப்பட்ட நீதிபதிகளுக்கான கருத்தரங்குகளை ஏற்பாடு செய்கிறது, நீதித்துறைக்கு சம்பந்தப்பட்ட பிரச்சினைகள் பற்றிய விவாதங்களை ஒருங்கிணைக்கிறது, மேலும் பொது புகார் அல்லது மத்திய அல்லது மாகாண நீதி அமைச்சரின் வேண்டுகோளின் பேரில் அல்லது விசாரணைகளை நடத்துகிறார். அதெபோல், அட்டர்னி ஜெனரல், கூட்டாட்சி நியமிக்கப்பட்ட எந்த நீதிபதியின் நடத்தைக்கும் தலைமை நீதிபதியே விசாரணை நடத்துகிறார்.
# கனடாவின் தலைமை நீதிபதி

## கடமைகள்

### பிற கடமைகள்

நீதித்துறை பதவியேற்பதற்கு முன்னர் பிரைவி கவுன்சில் உறுப்பினராக தலைமை நீதிபதி பதவியேற்கிறார். அவர் கனடாவின் மிக உயரிய சிவிலியன் ஒழுங்கின் ஆலோசனைக் குழுவில் இடம் அமருவதற்கு கனடாவின் ஆணை வழிவகை செய்கிறது. . எவ்வாறாயினும், நடைமுறையில், தலைமை நீதிபதி ஒரு வேட்பாளரை உத்தரவில் இருந்து நீக்குவது குறித்து வாக்களிப்பதைத் தவிர்க்கிறார். இந்த செயல்முறை இதுவரை ஒரு குற்றவியல் குற்றத்தின் கீழ் நீதிமன்றத்தில் தண்டனை பெற்ற நபர்களுக்கு மட்டுமே பொருந்தும். ஏனென்றால், அந்த நபர் தங்கள் தண்டனையை உச்சநீதிமன்றத்தில் மேல்முறையீடு செய்தால் தலைமை நீதிபதிக்கு தர்மசங்கடம் உருவாக்கக்கூடும்  
*தேர்தல் எல்லைகள் சீர்பொருந்தப்பண்ணுவதும் சட்டத்தின்* கீழ் ஒவ்வொரு மாகாணத்திலும் என்று மாகாணத்தின் மத்திய மாற்றும் பொறுப்பு மூன்று நபர் கமிஷன் உள்ளது ரிடிங்ஸ் . அத்தகைய ஒவ்வொரு ஆணையத்தின் தலைவரும் அந்த மாகாணத்தின் தலைமை நீதிபதியால் நியமிக்கப்படுகிறார்; மாகாண தலைமை நீதிபதியால் நியமனம் செய்யப்படாவிட்டால், பொறுப்பு கனடாவின் தலைமை நீதிபதியிடம் இருந்து வரும்.
# கனடாவின் தலைமை நீதிபதி

## உதவி வைஸ்ராய்

கவர்னர் ஜெனரல் அலுவலகம் குறித்த *கடிதங்கள் காப்புரிமை, 1947ன்படி*, ஒருவேளை கவர்னர் ஜெனரல் இறக்க வேண்டும், அல்லது தகுதியற்றவராக இருக்க வேண்டும், அல்லது ஒரு மாதத்திற்கும் மேலாக நாட்டிலிருந்து வெளியேறி இருக்கும் போது உள்ள சூல்நிலைகளில், தலைமை நீதிபதி அல்லது, அந்த அலுவலகம் காலியாக இருந்தால், உச்சநீதிமன்றத்தின் மூத்த புஸ்னே நீதி, கனடாவின் நிர்வாகியாகி, கவர்னர் ஜெனரலின் அனைத்து அதிகாரங்களையும் கடமைகளையும் பயன்படுத்துவார் என கூறுகிறது. இது நான்கு சந்தர்ப்பங்களில் நிகழ்ந்துள்ளது: தலைமை நீதிபதிகள் லைமன் டஃப் மற்றும் ராபர்ட் டாஸ்கெரியோ ஆகியோர் முறையே 1940 மற்றும் 1967 ஆம் ஆண்டுகளில், தற்போதைய கவர்னர் ஜெனரலின் மரணத்தைத் தொடர்ந்து, தலைமை நீதிபதி பெவர்லி மெக்லாச்லின் 2005 ஆம் ஆண்டில் ஆளுநர் ஜெனரலுக்கு அறுவை சிகிச்சை செய்தபோது செய்தது. அதேபோல் ஜனவரி 2021 இல் ஜூலி பேயட் ராஜினாமா செய்தவுடன், ரிச்சர்ட் வாக்னர் தற்போது நிர்வாகியாக பணியாற்றி வருகிறார்.  
பாராளுமன்றத்தால் நிறைவேற்றப்பட்ட மசோதாக்களுக்கு ராயல் அசென்ட் வழங்குவது, உத்தியோகபூர்வ ஆவணங்களில் கையெழுத்திடுவது அல்லது புதிதாக நியமிக்கப்பட்ட உயர் ஸ்தானிகர்கள் மற்றும் தூதர்களின் நற்சான்றிதழ்களைப் பெறுவதற்கான நோக்கத்திற்காக தலைமை நீதிபதி மற்றும் நீதிமன்றத்தின் பிற நீதிபதிகள் கவர்னர் ஜெனரலின் பிரதிநிதிகளாக பணியாற்றுகிறார்கள்.
# கனடாவின் தலைமை நீதிபதி

## தற்போதைய தலைமை நீதிபதி

தலைமை நீதிபதி பதவியை வகித்த முதல் பெண் பெவர்லி மெக்லாச்லின் பதிலாக, தற்போதைய தலைமை நீதிபதி ரிச்சர்ட் வாக்னர், டிசம்பர் 18, 2017 அன்று பதவியேற்றார். இவர், ஏப்ரல் 2, 1957 இல் மாண்ட்ரீலில் பிறந்தார். அவர் 5 ஆண்டு மற்றும் 74 நாட்கள் ஒரு உச்ச நீதிமன்ற நீதிபதியாக பணி செய்த பின்னர் தலைமை நீதிபதியானார். அவர் தலைமை நீதிபதியாக உயர்த்தப்படுவதற்கு முன்பு கியூபெக் மேல்முறையீட்டு நீதிமன்றத்தில் பணி செய்தார்.
# கனடாவின் தலைமை நீதிபதி

## தலைமை நீதிபதிகளின் பட்டியல்

1875 இல் உச்ச நீதிமன்றம் நிறுவப்பட்டதிலிருந்து, பின்வரும் 18 நபர்கள் தலைமை நீதிபதியாக பணியாற்றியுள்ளனர்:
# சாந்தா

**சாந்தா** என்ற பெயரானது பின்வருபவர்களைக் குறிப்பிடப்படலாம்  
- சாந்தா அபேசேகர, இலங்கை அரசியல்வாதி
- சாந்தா பண்டாரா, இலங்கை அரசியல்வாதி
- சாந்தா பயோடெக்னிக்ஸ், இந்திய உயிரித் தொழில்நுட்ப நிறுவனம்
- சாந்த டன்கே, இலங்கை துடுப்பாட்ட வீரர்.
- சாந்தா பிரான்சிஸ், இலங்கையின் குருணாகலாவின் ஆங்கிலிக்க ஆயர்
- சாந்தா ராபர்ட்ஸ், தொலைக்காட்சி தொகுப்பாளர்
- கே. ஜி. சாந்தா, இலங்கை கடற்படை அதிகாரி
- வருண சாந்த, இலங்கை துடுப்பாட்ட வீரர்
- சாந்தா சின்கா, குழந்தை தொழிலாளர் எதிர்ப்பு செயற்பாட்டாளர்
- கே. டபிள்யூ சாந்தா பண்டாரா, இலங்கை அரசியல்வாதி
- சாந்த களவிட்டிகொட, இலங்கை துடுப்பாட்ட வீரர்
- சாந்தா கோட்டேகொட, இலங்கை துடுப்பாட்ட வீரர்
- ஜே. சாந்தா, இந்திய அரசியல்வாதி
- சாந்தா ரங்கசுவாமி, இந்திய துடுப்பாட்ட வீரர்
# சாந்தா

## திரைப்படங்கள்

- சாந்தா, 1941 திரைப்படம்
- சாந்த சக்குபாய், 1939 திரைப்படம்
# கபிலா ஆறு

**கபிலா** () என்பது மகாராட்டிராவில் உள்ள ஒரு ஆறு ஆகும். இது கங்கைக்குப் பிறகு இந்தியாவின் இரண்டாவது மிக நீளமான ஆறான கோதாவரியின் துணை ஆறாகும். இந்த ஆற்றிற்கு ரிசி கபிலா எனப் பெயரிடப்பட்டுள்ளது. தபோவனம் எனும் இடத்தில் கபிலா ஆறு கோதாவரியுடன் இணைகிறது.
# கேரி ஆறு

**கேரி ஆறு** (*Keri River*) என்பது மேற்கு இந்தியாவில் குசராத்தில் உள்ள ஒரு நதி ஆகும். இது இந்தோட் மலைகளில் தோன்றுகிறது. இதன் வடிநிலம் அதிகபட்ச நீளமாக 183 கி.மீ. கொண்டது. இதன் படுகையின் மொத்த நீர்ப்பிடிப்பு பகுதி 560 சதுர கி.மீ. ஆகும்.
# ஷாஜகான் பேகம்

**ஷாஜகான் பேகம்** (*Shah Jahan Begum*) (29 ஜூலை 1838 - 16 ஜூன் 1901) மத்திய இந்தியாவிலிருந்த போபாலின் சுதேச அரசை இரு தடவை ஆட்சி செய்தவராவார். முதல் முறை தனது தாயாரின் உதவியாலும் (1844 - 60), இரண்டாவதாக (1868 - 1901) தனியாகவும் போபாலின் பேகமாக இருந்தார்.
# ஷாஜகான் பேகம்

## சுயசரிதை

என தவறாக அடையாளம் காணப்பட்டது.]]
போபாலுக்கு அருகிலுள்ள இசுலாம்நகரில் பிறந்த ஷாஜகான், போபாலின் சிக்கந்தர் பேகம் என்பவருக்கும், சில நேரத்தில் போபாலின் நவாப் என்றும் அறியப்படும் ஜஹாங்கிர் முகமது கான் என்பவருக்கும் ஒரே குழந்தையாகப் பிறந்தார். 1844 ஆம் ஆண்டில் தனது ஆறு வயதில் போபாலின் ஆட்சியாளராக அங்கீகரிக்கப்பட்டார். இவருக்கு உரிய வயதாகாத காரணத்தால் இவரது தாய் அரசப் பிரதிநிதியாக இருந்தார். இருப்பினும், 1860ஆம் ஆண்டில், தனது தாயாரால் இவர் ஒதுக்கி வைக்கப்பட்டார். பின்னர் தனது தாயின் இறப்புக்குப் பிறகு (1868) போபாலின் பேகம் என்ற பெயரில் ஆட்சிக்கு வந்தார்.
# ஷாஜகான் பேகம்

## வரி சீர்திருத்தம்

மாநிலத்தின் பொறுப்பை ஏற்றவுடன், வரி வருவாய் முறையை மேம்படுத்தினார். தனது வீரர்களின் சம்பளத்தை உயர்த்தினார். இராணுவத்தின் ஆயுதங்களை நவீனப்படுத்தினார். ஒரு அணையும் ஒரு செயற்கை ஏரியும் கட்டினார். காவலர் படையின் செயல்திறனை மேம்படுத்தினார். மேலும், இராச்சியம் இரண்டு முறை பிளேக் நோயைச் சந்தித்த பின்னர் முதல் மக்கள் தொகை கணக்கெடுப்பை மேற்கொண்டார் (மக்கள் தொகை 7,44,000 ஆகக் குறைந்தது). தனது வரி வருவாயின் பற்றாக்குறையை சமன் செய்ய, அபினி சாகுபடியை ஊக்குவித்தார்.
# ஷாஜகான் பேகம்

## இலக்கியப் பணி

இவர், உருது மொழியில் பல புத்தகங்களை எழுதியுள்ளார். அவற்றில் *கௌஹர்-இ-இக்பால்*, இவரது ஆட்சியின் 1 மற்றும் 7 ஆம் ஆண்டுகளைப் பற்றியும், அந்த நேரத்தில் போபாலின் சமூக-அரசியல் நிலைமைகளைப் பற்றிய முக்கிய நிகழ்வுகளை விவரிக்கிறது. இவரது இந்த சுயசரிதை ஆங்கிலத்தில் *ஏன் அக்கவுண்ட் ஆப் மை லைப்* என்ற பெயரில் இவரது கல்வி ஆலோசகராக இருந்த சி.எச். பெய்ன் என்பவரால் எமொழிபெயர்க்கப்பட்டது. பின்னர், *அக்தர்-இ-இக்பால்* என்ற அதன் இரண்டாவது பகுதியை எழுதினார். 1918ஆம் ஆண்டில் இவர் *இஃபாத்-உல்-முஸ்லீமாத்* என்ற நூலையும் எழுதினார். இதில் ஐரோப்பா, ஆசியா, எகிப்து போன்ற நாடுகளிலுள்ள பர்தா பற்றிய வழக்கங்களின் கருத்துக்களை விவரித்து எழுதியிருந்தார்.
# ஷாஜகான் பேகம்

## சமயப் பணி

போபாலில் இந்தியாவின் மிகப்பெரிய பள்ளிவாசல்களில் ஒன்றான *தாஜ்-உல்-மசாஜித்* கட்டுமானத்தைத் தொடங்குவதில் இவர் முக்கியப் பங்கு வகித்தார். ஆனாலும், இவரது மரணம் காரணமாக கட்டுமானம் முழுமையடையாமல் இருந்தது. பின்னர் அது கைவிடப்பட்டது. 1971இல் பணிகள் மீண்டும் தொடங்கப்பட்டன. போபாலில் "தாஜ்மகால் அரண்மனை"யையும் கட்டினார். இவர், மக்காவிற்கு ஹஜ் புனிதப் பயணம் மேற்கொள்ள விரும்பினாலும் தனது பலவீனமான உடல்நலம் காரணமாகவும், கப்பல் விபத்துக்கள் பற்றிய பயம் காரணமாகவும் எப்போதும் அவ்வாறு செல்லவிடாமல் தடுத்தது  
ஷாஜகான் பேகம் இங்கிலாந்தின் சர்ரேயின் வோக்கிங்கில் ஒரு பள்ளிவாசலைக் கட்டுவதற்கு கணிசமான நன்கொடைகளை வழங்கினார். அலிகரில் முஹம்மது ஆங்கிலோ-ஓரியண்டல் கல்லூரி நிறுவவும் இவர் தாராளமாக பங்களித்தார். பின்னர், இது அலிகார் முஸ்லீம் பல்கலைக்கழகமாக வளர்ந்தது.  
இவரது இறுதி ஆண்டுகள் நியாயமான முறையில் இயங்கும் மாநிலத்தின் தலைமையில் கழிந்தன. 1901 ஆம் ஆண்டில் இவர் வாய்ப் புற்றுநோயால் பாதிக்கப்பட்டு. 1901 ஆம் ஆண்டு ஜூன் 6 ஆம் தேதி இறந்தார். இவருக்குப் பின்னர், இவரது மகள் சுல்தான் ஜெஹான் அரியணையை ஏற்றுக்கொண்டார்.
# ஷாஜகான் பேகம்

## சமயப் பணி

### அஞ்சல் சேவைகள்

இவரது ஆட்சியின் போது போபால் மாநிலத்தின் முதல் அஞ்சல் தலைகள் வெளியிடப்பட்டன. 1876 மற்றும் 1878ஆம் ஆண்டுகளில் அரையணா மற்றும் காலணா மதிப்பில் அஞ்சல் முத்திரைகள் வெளியிடப்பட்டட்ன. 1876ஆம் ஆண்டின் வெளியிடப்பட்ட ஒரு எண்கோண வடிவ முத்திரையில் "எச்.எச். நவாப் ஷாஜகான் பேகம்" என்ற உரை உள்ளது. இவரது பெயரைக் கொண்ட கடைசி முத்திரைகள் 1902 இல் "எச்.எச். நவாப் சுல்தான் ஜஹான் பேகம்" என்ற உரையுடன் வெளியிடப்பட்டன. (போபாலின் மாநில அஞ்சல் சேவை 1949 வரை அதன் சொந்த அஞ்சல் தலைகளை வெளியிட்டது; 1908ஆம் ஆண்டு முத்திரைகள் வெளியானதில் இருந்து 1945 வரை அதிகாரப்பூர்வ முத்திரைகள் வெளியிடப்பட்டன. இவற்றில் "போபால் மாநிலம்" அல்லது "போபால் அரசு" என்ற உரைகள் இருந்தன. 1949ஆம் ஆண்டில் போபாலின் சொந்த முத்திரைகளில் கடைசி இரண்டு கூடுதல் முத்திரைகள் வழங்கப்பட்டன. )
# ஷாஜகான் பேகம்

## வெளியீடுகள் (தேர்ந்தெடுக்கப்பட்டவை)

- *The Taj-ul Ikbal Tarikh Bhopal, Or, The History of Bhopal*, by Shah Jahan Begum, translated from the Urdu by H. C. Barstow. Calcutta: Thacker, Spink, 1876.
# களம்பாட்டு

**களம்பாட்டு** அல்லது களமெழுத்து அல்லது களமெழுத்துப்பாட்டு என்பது இந்தியாவின் கேரள மாநிலத்தில் நிகழ்த்தப்படும் ஒரு பாரம்பரிய கலை நிகழ்ச்சியாகும்.இது ஒருவழிபாடாகச் செய்யப்படுகிறது. 'குருப்' எனப்படும் ஒரு பாரம்பரிய சமூகத்தைச் சேர்ந்தவர் களம்பாட்டு வழிபாட்டிற்கான பொறுப்பாளராக உள்ளார். பத்ரகாளி, அய்யப்பன், வேட்டக்கோருமகன், நாகக் கடவுள் போன்ற கடவுள்களின் ஆசீர்வாதங்களுக்காக இவ்வழிபாடு செய்யப்படுகிறது. குருப்பானவர் களம் எனப்படும் தரையில் வழைபடப்பட்வுள்ள கடவுளின் மீதான பாடல்களைப் பாடிக்கொண்டே அக்கடவுளின் படத்தை ஐந்து வண்ணங்களைப் பயன்படுத்தி வரைவார். வெளிச்சப்பாடு அல்லது கொமாரம் என்றழைக்கப்படும் (நம்பூதிரி சமூகத்தைச் சேர்ந்த ஒருவர் இதற்கான தூதராக இருப்பார். ஐந்து முதல் 15 நபர் வரையில் ஒரு குழுவாக கடவுளின் மீது பாடல்களைப் பாடுவர். இது சுமார் 600 வருடங்கள் பாரம்பரியமிக்கதாகும்.
# களம்பாட்டு

## பெயர்க்காரணம்

களம் என்பது படத்தைக்குறிக்கும். எழுத்து என்பது வரைதலையும், பாட்டு என்பது பாடுதலையும் குறிப்பது. படத்தை வரைந்து கொண்டே பாடுவது களமெழுத்துப்பாட்டு என்று அழைக்கப்படுகிறது. களம் என்பது வளத்தையும் குறிக்கிறது.
# களம்பாட்டு

## பகுதிகள்

களமெழுத்துச் சடங்கு மூன்று நிலைகளில் உருவாகிறது - களமெழுத்து-படத்தை வரைதல், களம்பாட்டு- தெய்வம் தொடர்பான புராணங்களை சில பாரம்பரிய கருவிகளின் துணையுடன் பாடுதல், நிகழ்வு நிகழ்த்தப்படும் இறுதிக் கட்டமான களம் துள்ளல்- களத்தை அழித்தல் ஆகியன அந்த மூன்று நிலைகளாகும். இந்த கலை வடிவம் பல பரிமாணங்களைக் கொண்டுள்ளது, இது மத, அழகியல் மற்றும் சமூக அம்சங்களைக் கொண்டுள்ளது. உச்சப்பாட்டு, கலப்பிரதிக்ஷினம் (வெவ்வேறு படிகள் மற்றும் தாளங்களுடன் களதை சுற்றி வருதல்), நாளிகேரமேரு (தேங்காயை பிரசாதமாக உடைத்தல்), மற்றும் களமாய்க்கல் (வழிபாட்டினை முடித்தல்) ஆகியன இதன் பகுதிகளாகும்.
# களம்பாட்டு

## பகுதிகள்

### பாட்டு கூரையிடல்

பாட்டுக்கூரையிடல் என்பது நிகழ்வின் தொடக்கம் ஆகும். வழங்குநரின் ஆலோசனையுடன் குருப் மண்டபம் அல்லது பாட்டுப்புரம் என்ற இடத்தில் அமைக்கப்பட்டுள்ள மேடையை அலங்கரிப்பதன் மூலம் இந்த நிகழ்வினைத் தொடங்குகிறார். பாட்டுக் கூரையிடல் என்பது வழிபாட்டிற்கேற்ற சிவப்பு விதானத்தை உருவாக்குவதாகும். இதுவே களம்பாட்டுவின் அதிகாரப்பூர்வ தொடக்கமாகும். சுத்தம் செய்யப்பட்ட பட்டரங்கின் மையத்தில் ஒரு பீடம் (முக்காலி) வைக்கப்படுகிறது. சிவப்புநிறப் பட்டுவிரித்து அதில் வாழையிலை வைக்கப்படுகிறது. அதில் இரன்டரை நாழி அரிசி மீது தேங்காய் அடுக்கி வைக்கப்படுகிறது. அதற்கு மேலே வாழைக்கன்று, வெற்றிலைப்பாக்கு, நெல், அவுல், மலர்கள், வெல்லம், வாழைப்பழம், தேங்காய் ஆகியவை வழிபாட்டிற்காக வைக்கப்படுகிறது. இதன்பிறகு குருப்பானவர் கூரையிடலைச் செய்கிறார். களம்பாட்டு காலை மாலை ஆகிய இரு வேளைகளில் செய்யப்படும் வழிபாடாகும். சில நேரங்களில் அதே மண்டபத்தில் தொடர்ச்சியான பாட்டு நிகழ்வுகள் இருக்கலாம். எனவே கூரை அல்லது அலங்காரம் தொடர் நிகழ்வுகள் முடிந்தபிறகு மட்டுமே அகற்றப்படும். உதாரணமாக, நிலம்பூர் பாட்டு 41 நாட்களில் முடியும்
# களம்பாட்டு

## பகுதிகள்

### உச்சப்பாட்டு

களம்பட்டிற்கான ஓவியம் வரைதல் உச்சப்பாட்டு என்ற சடங்கோடு தொடங்குகின்றன.சந்தியாவேளையின் போது குருப் களத்தைத் தயாரிப்பார். அவர் தெய்வத்தின் வழக்கமான படத்தை வெள்ளை, மஞ்சள், கருப்பு, பச்சை மற்றும் சிவப்பு ஆகிய ஐந்து வண்ணங்களுடன் உருவாக்குகிறார். களம் தயாரானதும் கொமாரம் என்றழைக்கப்படுபவர் களத்திற்கு பாடல்களுடன் தெய்வத்தை அல்லது வாளினை ஊர்வலமாக வரவேற்று எடுத்து வருவார். இங்கே வசதிக்கேற்ப யானை, மேளம் மற்றும் பிற அலங்கார பொருட்களையும் ஊர்வலத்தில் சேர்க்கலாம். செல்லக்கர, தொழுபடம், பானிக்குளம் ஆகிய ஊர்களைச் சேர்ந்த களம்பாட்டு குழுக்களில் கல்லாட்டு ஹரிதாஸ் குருப் அவர்களின் மகனான கல்லாட்டு அச்சுத குருப் இந்தத் துறையில் மிகவும் புகழ்பெற்ற கலைஞர்களில் ஒருவர். கூரையிடலுக்குப் பிறகு பிராமணப் பூசாரி ஒருவர் சூரிகா அல்லது சூரிகா எழுநாழிக்கல் எனப்படும் ஒரு வாளை ஸ்ரீகோவில் முதல் பாட்டரங்கு வரை கொண்டு வந்து பீடம் அருகே வைப்பார். இந்த வாள் எந்தத் தெய்வத்தை வழிபடுகின்றனரோ அதன் பிரதிநிதித்துவமாகக் கருதப்படுவதால், களம்பாட்டில் வாளுக்கு அதிக முக்கியத்துவம் தரப்படுகிறது. பிராமண பூசாரி கணபதிக்கும் சூரிக்காவுக்கு பூஜை செய்கிறார். அந்த நேரத்தில் பூஜைக்கிடையில் குருப் உச்சப்பாட்டுக்குத் தயாராக இருப்பார்.
# களம்பாட்டு

## பகுதிகள்

### களம் பூஜை

மண்டபத்தை அலங்கரித்தபின் கொமாரம் என்பவர் தெய்வ வாளினை ஊர்வலமாக எடுத்துவந்து, பூஜை நடக்கும் இடத்தை மூன்றுமுறை ஆடிக்கொண்டே சுற்றி வருவார். இது கலப்பிரதக்சனம் எனப்படுகிறது. மாறர் எனப்படும் சமூகத்தார் கொமாரத்தின் ஆடலுக்கேறப செண்டை மேளம் இசைப்பர். இது ஈடும் கூரும் எனப்படுகிறது. அந்த இடத்தில் தெய்வத்திற்கான ஒரு பூஜை தந்திரி என்றழைக்கப்படும் பிராமினரால் செய்யப்படுகிறது மேலும் அந்த பூஜையானது அந்த நாளின் களம்பாட்டியின் கடைசி கட்டத்தில் மட்டுமே முடிவடையும் வழிபாடு தொடங்கும் அந்த தருணத்திலிருந்து மண்டபத்தில் தெய்வம் இருப்பதாகக் கருதப்படுகிறது. வழிபாட்டின் பொழுது குருப் தொட்டம் எனப்படும் பக்திப் பாடல்களைப் பாடுகிறார் (ஒவ்வொரு கட்டத்திலும் பாட வழக்கமான பாடல்கள் உள்ளன) முடிவில் உழிச்சில் எனப்படும் பாடல்வகையோடு முடிக்கப்படுகிறது.
# களம்பாட்டு

## பகுதிகள்

### சந்தியா வேளை

தீப ஆராதனை, கெலி எனப்படும் மேள ஆராதனை, தயம்பகா, குஷாலிப்பாட்டு போன்ற நிகழ்வுகள் சந்தியா வெளையின் பொழுது நிகழ்த்தப்படும். வழிபாடு முடிந்த பின்னர், நிகழ்வை ஏற்பாடு செய்தவரின் பொருள்வசதிக்கேற்ப இது ஏற்பாடு செய்யப்படும். ஸ்ரீ பத்ரகாளி, கரியம் கலிமூர்த்தி தேவி ஆகியோருக்கு கேரளாவின் அடூர், மலமேக்கரை, பத்தனம்திட்டா ஆகிய ஊர்களில் பாரம்பரியமாக இது நடத்தப்படுகிறது.
சந்தியாவேளையின் போது குருப் களத்தைத் தயாரிப்பார். அவர் தெய்வத்தின் வழக்கமான படத்தை வெள்ளை, மஞ்சள், கருப்பு, பச்சை மற்றும் சிவப்பு ஆகிய ஐந்து வண்ணங்களுடன் உருவாக்குகிறார். களம் தயாரானதும் கொமாரம் என்றழைக்கப்படுபவர் களத்திற்கு பாடல்களுடன் தெய்வத்தை அல்லது வாளினை ஊர்வலமாக வரவேற்று எடுத்து வருவார். இங்கே வசதிக்கேற்ப யானை, மேளம் மற்றும் பிற அலங்கார பொருட்களையும் ஊர்வலத்தில் சேர்க்கலாம். செல்லக்கர, தொழுபடம், பானிக்குளம் ஆகிய ஊர்களைச் சேர்ந்த களம்பாட்டு குழுக்கள் இதனை வழக்கமாகச் செய்துவருகின்றன
# களம்பாட்டு

## பகுதிகள்

### முல்லக்கள் பாடு

கோமரம் களம் மாய்க்கல் என்ற நிகழிவினைத் தொடங்கும் முன், கோமரம் (நடனக் கலைஞர், தெய்வத்தின் பிரதிநிதியாகக் கருதப்படுபவர்), குருப், மாறர், உரிமையாளர் மற்றும் பிற பக்தர்கள் உள்ளிட்ட குழு முல்லக்கள் பாடு என்ற வெளிப்புற செயல்முறைக்கு வெளியே செல்கிறது. தெய்வம் தனது பக்தர்களைப் பார்க்க வெளியே சென்று பின்னர் வேட்டையாடுகிறது என்று நம்பப்படுகிறது. புனிதப்படுத்தப்பட்ட வாளை வழிபடுமிடத்திலிருந்து எடுத்துச் செல்வதும் பின்பு வழிபடும் களத்திற்கு எடுத்துச் செல்வதும், அதைத் தொடர்ந்து உச்சப்பாட்டின் நிகழ்வுகளை ஓரளவு மீண்டும் செய்வதும் இந்த செயல்முறையில் அடங்கும். இதற்குப் பிறகு, பூசாரி கோமாராமுக்கு கடுத்திலாவை (வெட்டக்கொருமகனின் ஆயுதம்) கொடுக்கிறார், முழுக்குழுவும் மீண்டும் மேளம்தாளங்களுடம் பாட்டுப்புரத்திற்குத் திரும்புகிறது.
# களம்பாட்டு

## பகுதிகள்

### களம் மாய்க்கல்

கோமரம் தெய்வப்பிரதிநிதியான வாளினைப் பயன்படுத்தி செண்டை மேளத்திற்கேப துடிப்புடன் நடனமாடிக்கொண்டே பாட்டரங்கத்தில் உள்ள தேங்காய்களை வெட்டுகிறார். இந்த நிகழ்வு களம் மாய்க்கல் என்று அழைக்கப்படுகிறது குறிப்பிடப்படும் தெய்வமானது வேட்டையின் போது காட்டு விலங்குகளைக் கொல்வதை இது குறிக்கிறது. இந்த நிகழ்வின் போது, குருப் மற்றொருவகைத் தொட்டம் பாடுகிறார். வேட்டைக்குப் பிறகு ஓய்வெடுக்க, தகம் தீர, வெட்டக்கொருமகன் தேங்காய் தண்ணீரை குடிப்பார் என்று நம்பப்படுகிறது. இவ்வாறு, தெங்கா எரியலின் (தேங்காய்களை உடைத்தல்) சடங்கு செய்யப்படுகிறது. நாளிகேர மேரு எனப்படும் தேங்காய் உடைத்தல் என்பது பெண் தெய்வங்கள் தவிர களம்பாட்டில் செய்யப்படும் ஒரு முக்கியமான செயல்பாடாகும். இதில் குறைந்தது மூன்று தேங்காய் உடைக்கப்படுகிறது, ஆனால் இந்த எண்ணிக்கை சிறப்பு நிகழ்வுகளில் 12,000 வரை செல்கிறது. தேங்காய்களை உடைத்த பிறகு, கோமரம் மீதமுள்ள களத்தை அழித்து, இறுதியாக, பக்தர்களை ஆசீர்வதிக்கிறார். பின்னர் அவர் களம் தூளைப் பிரசாதமாக விநியோகிக்கிறார். கடைசி சடங்கு கூரா வலிக்கல், இதில் குருப் பாட்டுமண்டபத்திலிருந்து கூரையை அகற்றி உரிமையாளரிடம் திருப்பித் தருகிறார். இது சடங்குகளின் முடிவைக் குறிக்கிறது.
இதனை களம் மாய்க்கல் என்கின்றனர்.
# தோஸ்த் முகமது கான்

**தோஸ்த் முகமது கான்** (*Dost Mohammad Khan*) (1657–1728) மத்திய இந்தியாவில் போபால் இராச்சியத்தை நிறுவியவராவார். இவர் மத்தியப் பிரதேச மாநிலத்தின் தலைநகரான நவீன நகரமான போபாலை நிறுவினார்.
# தோஸ்த் முகமது கான்

## ஆரம்ப ஆண்டுகள்

தெரா பகுதியைச் சேர்ந்த ஒரு பஷ்தூன் இனத்தவரான தோஸ்த் முகமது கான் 1703இல் தில்லியில் முகலாய இராணுவத்தில் சேர்ந்து மிகச் சீக்கிரமாகவே தனது பணிகளில் உயர்வு பெற்றார். மத்திய இந்தியாவின் மால்வா மாகாணத்தில் நியமிக்கப்பட்டார். பேரரசர் ஔரங்கசீப்பின் மரணத்திற்குப் பிறகு, அரசியல் ரீதியாக நிலையற்ற மால்வா பிராந்தியத்தில் இருந்த பல உள்ளூர் தலைவர்களுக்கு இவர் கூலிப்படை சேவைகளை வழங்கத் தொடங்கினார். 1709 ஆம் ஆண்டில், மரேல்கரின் சிறிய ராஜ்புத்திர ஆட்சியாளாருக்கு கூலிப்படையாக பணியாற்றும் போது, பெரேசியா தோட்டத்தை குத்தகைக்கு எடுத்தார். விசுவாசமான கூட்டாளிகளின் குழுவை உருவாக்க இவர் தனது பஷ்தூன் உறவினர்களை மால்வாவுக்கு அழைத்தார். மங்கல்கரை அதன் மற்ற ராஜ்புத் அண்டை நாடுகளிடமிருந்து வெற்றிகரமாகப் பாதுகாத்து, அதன் அரச குடும்பத்தில் திருமணமும் செய்து கொண்டார். மேலும் அதன் வாரிசில்லா இராணியின் மரணத்திற்குப் பிறகு அரசையும் கைப்பற்றினார்..
# தோஸ்த் முகமது கான்

## போபாலை நிறுவுதல்

முகலாயப் பேரரசுக்கு எதிரான கிளர்ச்சியில் மால்வாவின் உள்ளூர் ராஜ்புத் தலைவர்களுடன் பக்கபலமாக இருந்தார். அடுத்தடுத்த போரில் தோற்கடிக்கப்பட்டு காயமடைந்த அவர், காயமடைந்த சையத் சகோதரர்களில் ஒருவரான சையத் உசேன் அலிகான் பர்ஹாவுக்கு உதவினார். முகலாய அரசவையில் மிகவும் செல்வாக்கு மிக்க சையத் சகோதரர்களின் நட்பைப் பெற இவருக்கு உதவியது. அதைத் தொடர்ந்து, இவர் மால்வாவில் உள்ள பல பிரதேசங்களை தனது மாநிலத்துடன் இணைத்தார். கான் ஒரு சிறிய கோண்டு இராச்சியத்தின் ஆட்சியாளரான இராணி கமலாபதிக்கு கூலிப்படை சேவைகளை வழங்கினார். இதற்கான பணத்துக்குப் பதிலாக அப்போது ஒரு சிறிய கிராமமாக இருந்த போபாலைப் பெற்றார். இராணி இறந்த பிறகு, அவர் மகனைக் கொன்று கோண்டு இராச்சியத்தை இணைத்தார். 1720களின் முற்பகுதியில், இவர் போபால் கிராமத்தை ஒரு வலுவான நகரமாக மாற்றினார். மேலும் நவாப் என்ற பட்டத்தையும் வைத்துக் கொண்டார். இது இந்தியாவில் சுதேச மாநிலங்களின் முஸ்லிம் ஆட்சியாளர்களால் பயன்படுத்தப்பட்டது..  
சையித் சகோதரர்களுக்கு கான் அளித்த ஆதரவு இவருக்கு போட்டியாளரான முகலாயப் பிரபு நிசாம் உல் முல்கின் பகைமையைப் பெற்றது. மார்ச் 1724 இல் நிசாம் போபால் மீது படையெடுத்தார். கான் தனது பெரும்பகுதியை விட்டுக்கொடுக்கும்படி கட்டாயப்படுத்தப் பட்டார். தனது மகனை பணயக்கைதியாக விட்டுவிட்டு நிசாமின் அதிகாரத்தை ஏற்றுக்கொண்டார். கான் இறந்து கிட்டத்தட்ட ஒரு நூற்றாண்டுக்குப் பின்னர், இந்த அரசு 1818இல் பிரித்தானியர்களின் கீழ் வந்தது. மேலும், இது 1949ஆம் ஆண்டு வரை இந்திய ஒன்றியத்துடன் இணைக்கப்படும் வரை தோஸ்த் முகமது கானின் சந்ததியினரால் ஆளப்பட்டது.
# தோஸ்த் முகமது கான்

## இறப்பு

தோஸ்த் முகமது கான் மார்ச் 1728 இல் ஒரு நோயால் இறந்தார். இவர் பங்கேற்ற பல்வேறு சண்டைகள் மற்றும் போர்களில் இருந்து இவரது உடலில் 30 காயங்கள் இருந்ததாகக் கூறப்படுகிறது. இவர் தனது மனைவி பத்தா பிபிக்கு அருகில் பதேஹ்கர் கோட்டையில் அடக்கம் செய்யப்பட்டார்.
# ஆசியவியல் நிறுவனம்

**ஆசியவியல் நிறுவனம்** (Institute of Asian Studies) என்பது ஆசியாவின் பண்டைய இலக்கிய பண்பாட்டு மரபுகளை ஆய்வு செய்யவும் அது குறித்த ஆய்வு நூல்களை வெளியிடவும் 1982 இல் சென்னையில் தொடங்கப்பட்ட நிறுவனமாகும்
# ஆசியவியல் நிறுவனம்

## வரலாறு

1982 இல் ஜி. ஜான் சாமுவேல் தனது ஜப்பானிய மாணவரான சூ ஃகிக்கோசக்கா (Shu Hikosaka) உடன் இணைந்து இந்நிறுவனத்தை உருவாக்கினார் மேலும் இவரே இந்நிறுவனத்தின் இயக்குநர் ஆவார்  
இந்நிறுவனம் தென்னிந்தியா மற்றும் கிழக்காசிய மொழி இலக்கியங்களை ஒப்பீட்டு ஆய்வு (Comparative Studies) செய்தல் அம்மொழி இலக்கியங்கள் ஆசிய பண்பாட்டிற்கு செய்த தொண்டுகள் குறித்து ஆராய்கிறது இதன் மூலம் இந்தியாவுக்கும் ஆசிய நாடுகளுக்குமான பண்பாட்டை வலுப்பெற செய்கிறது
# அருணாசலம்

**அருணாசலம்** அல்லது **அருணாசல** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்குமான ஒரு குடும்பப்பெயராகவும் இருக்கலாம்.
# அருணாசலம்

## குறிப்பிடத்தக்க நபர்கள்

### இயற்பெயர்

**அருணாசலம்**  
- அ. அருணாசலம், இந்திய அரசியல்வாதி
- எம். அருணாசலம் (பிறப்பு 1949), ஆங்காங்கைச் சேர்ந்த தொழிலதிபர்
- மு. அருணாசலம் (1944-2004), இந்திய அரசியல்வாதி
- பொன்னம்பலம் அருணாசலம் (1853-1924), இலங்கை அரசு ஊழியர், அரசியல்வாதி
- பஞ்சு அருணாசலம் (1941–2016), இந்திய எழுத்தாளர், இயக்குநர், தயாரிப்பாளர், பாடலாசிரியர்
- பொன் அருணாசலம் (பிறப்பு 1946), இந்திய எழுத்தாளர்
- இரா. அருணாச்சலம், இந்திய அரசியல்வாதி
- சுப்பையா அருணாசலம் (பிறப்பு 1941) இந்திய தகவல் ஆலோசகர்
- சுப்பு பஞ்சு அருணாச்சலம் (பிறப்பு 1969) இந்திய நடிகரும் திரைப்பட தயாரிப்பாளருமான
- வி அருணாசலம் (ஆலடி அருணா, 1933-2004), இந்திய அரசியல்வாதி
- வி. எஸ். அருணாசலம், இந்திய அரசியல்வாதி
- ராகவன் அருணாச்சலம், இந்திய அறிவியலாளர்
- காருக்குறிச்சி அருணாசலம், (1921-1964) நாதசுவரக் கலைஞர்
# அருணாசலம்

## குறிப்பிடத்தக்க நபர்கள்

### குடும்ப பெயர்

**அருணாசல**  
- அருணாசலக் கவிராயர் (1711–1779), இந்தியக் கவிஞர், இசைக்கலைஞர்
- அருணாசல சீனிவாசன் (1909-1996), இந்திய ஊட்டச்சத்து விஞ்ஞானி
- அருணாச்சல தேவர், இந்திய அரசியல்வாதி
- லால்பேட்டை அருணாச்சல கோவிந்தராகவ அய்யர் (1867-1935), இந்திய வழக்கறிஞர், பிரம்மஞான சபை, விடுதலை போராட்ட செயற்பாட்டாளர், அரசியல்வாதி  
**அருணாசலம் அல்லது அருணாச்சலம்**  
- அருஞ்சலம் அரவிந்தகுமார் (பிறப்பு 1954), இலங்கை தொழிற்சங்கவாதியும் அரசியல்வாதியும்
- அருணாசலம் குமாரதுரை (பிறப்பு 1939) இலங்கையில் குமாராபுரத்தின் நிறுவனர்
- அருணாசலம் மகாதேவா (1885-1969), இலங்கை வழக்கறிஞரும் அரசியல்வாதியும்
- அருணாசலம் முருகதாஸ் (பிறப்பு 1974), இந்திய திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர்
- அருணாச்சலம் முருகானந்தம் (பிறப்பு 1962), இந்திய சமூக தொழில்முனைவோர்
- அருணாசலம் நாமதேவன் (பிறப்பு 1996), மலேசிய கால்பந்து வீரர்
- அருணாசலம் பொன்னம்பலம் (1814–1887), இலங்கை அரசாங்க செயல்பாட்டாளர், வணிகர், பரோபகாரர்
- அருணாசலம் சபாபதி (1853-1924), இலங்கை செய்தித்தாள் ஆசிரியர், அரசியல்வாதி
- அருணாசலம் தங்கத்துரை (1936-1997), இலங்கை வழக்கறிஞர், அரசியல்வாதி
- ஜெயா அருணாச்சலம் (பிறப்பு 1935), இந்திய சமூக சேவகர்
# அருணாசலம்

## திரைப்படம்

- அருணாச்சலம் 1997 தமிழ்த் திரைப்படம்
# செகதல்பூர் வானூர்தி நிலையம்

**செகதல்பூர் வானூர்தி நிலையம்** (Jagdalpur Airport) என்பது உள்நாட்டு வானூர்தி நிலையம் ஆகும். இது சத்தீசுகர் மாநிலத்தில் ஜெகதல்பூரில் அமைந்துள்ளது. இந்திய வானூர்தி நிலையங்கள் நிலைய ஆணையம் (ஏஏஐ) ஜூலை 2013இல் விமானநிலைய சாத்தியக்கூறு குறித்து முன் ஆய்வை நடத்தியது. இதன் பின்னர் விமான காட்சி விதிகள் (விஎஃப்ஆர்) நிபந்தனைகளின் கீழ் விமானங்களின் செயல்பாடுகளுக்கு ஒப்புதல் அளித்தது. மத்திய அரசாங்கத்தின் உதான் திட்டத்தின் கீழ் மேம்படுத்த விமான நிலையம் தேர்வு செய்யப்பட்டது. ஒரு முனையக் கட்டிடம் கட்டுவதற்கான அடிக்கல் நாட்டும் விழா 2017 ஜனவரியில் நடைபெற்றது. ஏடிஆர் -72 வகை விமானங்களின் செயல்பாட்டை அனுமதிக்கும் வகையில் விமானநிலையம் 2019 ஆம் ஆண்டில் 3 சி வகையாக மேம்படுத்தப்பட்டது. 21 செப்டம்பர் 2020 அன்று அலையன்ஸ் ஏர் ஏடிஆர் -72 விமானங்களைப் பயன்படுத்தி ஐதராபாத் மற்றும் ராய்ப்பூருக்கு விமானச் சேவையினைத் தொடங்கியது. ஜகதல்பூர் விமான நிலையத்தின் பெயரானது செப்டம்பர் 21, 2020 அன்று மா தாந்தேசுவரி வானூர்தி நிலையமாக மாற்றப்பட்டது. தற்போதைய விமான நிலைய இயக்குநர் ஸ்ரீ கே.கே. பாமிக் ஆவார்.  
பசுதர் மாவட்டத்தின் உல்நார் கிராமத்தில் ஜகதல்பூருக்கு புதிய விமான நிலையம் அமைக்கும் திட்டத்தை மாவட்ட நிர்வாகம் முன்வைத்தது. இந்த விமான நிலையம் 250 ஹெக்டேர் பரப்பளவில் அமைக்கப்படும் என்று எதிர்பார்க்கப்படுகிறது. விமான ஓடுபாதையானது 3 கி.மீ நீளமும் 200 மீட்டர் அகலமும் கொண்டதாக அமையும். விமான இது ஒரு நவீன விமான நிலையக் முனைய கட்டடத்தைக் கொண்டிருக்கும். தேவைப்படும் நிலத்தில் சுமார் 92% (229 ஹெக்டேர்) அரசுக்குச் சொந்தமானது என்பதால், நிலம் கையகப்படுத்தும் செயல்முறை விரைவாக நடைபெற்று விரைவான விமான நிலைய வளர்ச்சி நேரத்திற்கு வழிவகுக்கும் என்று எதிர்பார்க்கப்படுகிறது.
# ஆர். நடராஜன்

**ஆர். நடராஜன்**, தமிழகத்தின் முக்கியமான ஓவியர்களுள் ஒருவர். இவர் பிரபல ஓவியரான கே. மாதவன் அவர்களின் மாமா மகனும், மாணவரும் ஆவார். 1960 களில் தமிழ் இதழ்களுக்கு அட்டைப்படம் வரைவது, நாடகங்களுக்கு திரைச்சீலைகள் வரைவது, சுவரோவியம் போன்றவற்றில் தேர்ச்சி பெற்றவராக இருந்தார்.  
சென்னை ராஜாஜி ஹாலில் சேரன் செங்குட்டுவன், பெரியார் ஓவியங்கள், மதுரை காமராசர் பல்கலைக்கழகத்தில் ஆறு துணை வேந்தர் ஓவியங்கள், எம். எஸ். சுப்புலட்சுமி அவர்களின் இல்லத்தில் ராஜாஜி ஓவியம், காசி மடத்தில் மகாபெரியவர் ஓவியம் போன்றவற்றை வரைந்துள்ளார்.  
நடராஜன் பேனா, போர்ட்ரேட், பேனர் ஓவியங்களை வரைவதில் வல்லவராக இருந்தார். இவரது ஓவியங்கள் கலைமகள், கலாவல்லி, முரசொலி, முத்தாரம், காவேரி ஆகிய இதழ்களில் அட்டைப் படமாக வந்துள்ளன. இவருடைய புகழ்பெற்ற ஓவியங்களுள் ஒன்றான புலியை முறத்தால் விரட்டும் தமிழ்பெண்ணின் ஓவியம் 1975 முரசொலி பொங்கல் மலரில் அட்டைப்படமாக வெளிவந்தது. இவரது ஓவியங்கள் பொங்கல் வாழ்த்து அட்டைகளில் வெளியிடப்பட்டன. அவற்றை சேகரித்து வைக்க கூடிய அளவுக்கு ரசிகர்கள் இருந்தார்கள்.
# ஆர். நடராஜன்

## உடல்நலக்குறைவு

2002 ஆம் ஆண்டு ராயப்பேட்டையிலுள்ள சாம்பா பப்ளிகேஷன்ஸ் நிறுவனத்திற்கு ஓவியங்களை வரையும் வேலை செய்தார். அக்காலக் கட்டத்தில் நினைவிழந்து சாலையில் விழுந்தவரை காப்பாற்றி மருத்துவமனையில் சிகிச்சை செய்தனர். இதனையறிந்து நடிகர் சிவக்குமார் திருவேற்காடு உதவும் கரங்களில் சேர்த்துள்ளார்.
# ஆர். நடராஜன்

## இறப்பு

ஆர். நடராஜன் திருவேற்காடு உதவும் கரங்கள் இல்லத்தில் 29 ஆகஸ்ட் 2006 அன்று உடல்நலக்குறைவு காரணமாக இறந்தார். அவருக்கு ஓவியர் சுந்தரமூர்த்தி, ஓவியர் மாருதி, ஓவியர் மணியம் செல்வம் ஆகியோர் அஞ்சலி செலுத்தினர்.
# தேசிய விண்வெளி அறிவியல் கருத்தரங்கம்

**தேசிய விண்வெளி அறிவியல் கருத்தரங்கம்** (*National Space Science Symposium*) இந்திய விண்வெளி ஆய்வு மையத்தால் இரண்டு ஆண்டிற்கு ஒருமுறை ஏற்பாடு செய்யப்பட்டு நடத்தப்படும் ஒரு மாநாடாகும்.  
விண்வெளி அறிவியல் ஆராய்ச்சி சமூகங்கள் ஒன்றிணைந்து புதிய முடிவுகளை வழங்குவதற்கும், தற்போதைய திட்டங்களின் முன்னேற்றத்தைப் பற்றி விவாதிப்பதற்கும் எதிர்கால விண்வெளித் திட்டங்களை கோடிட்டுக் காட்டுவதற்கும் ஒரு தனித்துவமான தளத்தை இக்கருத்தரங்கம் வழங்குகிறது.  
பதிவுசெய்யப்பட்ட பல்கலைக்கழக மற்றும் நிறுவன ஆராய்ச்சியாளர்கள், வளிமண்டல, விண்வெளி மற்றும் கோள் அறிவியல், வானியல் மற்றும் வானியற்பியல், சூரிய மண்டல விண்பொருட்கள் மற்றும் அவற்றின் ஆய்வுத் துறையில் பணிபுரியும் ஆராய்ச்சியாளர்களுக்காக இம்மாநாடு நடத்தப்படுகிறது.
# மதில் (திரைப்படம்)

**மதில்** 2021 ஆம் ஆண்டில் இயக்குநர் மித்ரன் ஜவகர் இயக்கத்தில் வெளிவந்த தமிழ் திரைப்படமாகும். இப்படத்தை எஸ்.எஸ். குழுமத்தின் சிங்க சங்கரன் தயாரித்துள்ளார். இப்படத்தில் கே.எஸ்.ரவிக்குமார், சஞ்சித், மைம் கோபி மற்றும் மதுமிதா (பிக் பாஸ் மூலம் பிரபலமானவர்) நடித்துள்ளனர். இந்த படம் டிஜிட்டல் முறையில் ZEE5 இல் 2021 ஆம் ஆண்டு ஏப்ரல் 14 அன்று வெளியானது. இப்படத்தில் ஜோதி அருணாசலம் மற்றும் எச்சிச்சூர் அரவிந்தன் ஆகியோர் திரைகதையை எழுதியுள்ளனர். மேலும் ஒளிப்பதிவு மற்றும் திரைப்பட படத்தொகுப்பு பணியை ஜி.பாலமுருகன் மற்றும் எம்.தியாகராஜன் ஆகியோர் செய்தனர்.
# மதில் (திரைப்படம்)

## நடிகர்கள்

- லட்சுமிகாந்தனாக கே.எஸ்.ரவிக்குமார்
- சேனதிபதியாக மைம் கோபி
- வினோத் ஆக சஞ்சித்
- லோலு சபா சுவாமிநாதன்
- மதுமிதா
- சன்மதியாக திவ்யா துரைசாமி
- சப்-இன்ஸ்பெக்டராக ஸ்ரீநாத்
- ராஜா சிம்மன்
- காத்தாடி ராமமூர்த்தி
# மதில் (திரைப்படம்)

## வெளியீடு

இப்படம் டிஜிட்டல் முறையில் 2021 ஆம் ஆண்டு ஏப்ரல் 14 அன்று ZEE5 இல் வெளியிடப்பட்டது.
# மதில் (திரைப்படம்)

## வரவேற்பு

இப்படம் குறித்து பிலிம் கம்பானியனின் அசுதோஷ் மோகன் இவ்வாறு எழுதினர் " *மதில் திரைப்படம் 'போய் சொல்லா போரம்' படத்தை 'தானா சேர்ந்த கூட்டம்" வுடன் இணைக்கும் படமாகும்*". ஆனால், "*குறுகிய மற்றும் வலுவான செய்தியுடன்*" நல்ல படம்.
# செல்வநாயகம்

**செல்வநாயகம்** என்பது ஒரு தமிழ் ஆண் இயற்பெயராகும். தமிழ் பாரம்பரியத்தில் இது ஆண்களுக்கும் பெண்களுக்கும் குடும்பப்பெயராகவும் இருக்கலாம்.
# செல்வநாயகம்

## குறிப்பிடத்தக்க நபர்கள்

### இயற்பெயர்

- பி. ஆர். செல்வநாயகம் (பிறப்பு 1936), இலங்கை அரசியல்வாதி
- சோ. செல்வநாயகம் (1932-1979), இலங்கை புவியியலாளர் மற்றும் கல்வியாளர்
- சா. ஜே. வே. செல்வநாயகம் (1898-1977), இலங்கை அரசியல்வாதி
# செல்வநாயகம்

## குறிப்பிடத்தக்க நபர்கள்

### குடும்பப் பெயர்

- அந்தோணி செல்வநாயகம் (பிறப்பு 1935), மலேசிய பாதிரியார்
- செல்வநாயகம் கனநாயகம் (1952–2014), கனடிய கல்வியாளர்
# மித்ரன் ஜவகர்

**மித்ரன் ஆர். ஜவஹர்** (பிறப்பு 1979 ஆம் ஆண்டு ) ஓர் இந்திய திரைப்பட இயக்குநர். இவர் நடிகர்தனுஷுடன் நடிகர் தமிழ் படங்களில் பலமுறை இணைந்து பணியாற்றியுள்ளார். .
# மித்ரன் ஜவகர்

## தொழில்

இவர் இயக்குநர் செல்வராகவனின் உதவியாளராக பனி செய்துள்ளார். 2004 ஆம் ஆண்டு டிசம்பர் மாதம் தனுஷ் உடன் தனது முதல் படத்தின் வேலையை தொடங்கினார். இப்படம் தெலுங்குத் திரைப்படமான *ஆர்யா* (2004) இன் மொழியாக்கமாகும். இந்த படம் பின்னர் நிறுத்தி வைக்கப்பட்டு பின்னர் சில ஆண்டுகளுக்கு மீண்டும் தொடங்கப்பட்டது. இதன் விளைவாக, மித்ரன் தனது முதல் 2008 படமாக *யாரடி நீ மோகினி* கருதப்படுகிறது. இதில் தனுஷ் மற்றும் நயன்தாரா நடித்துள்ளனர். இது வெற்றிப் படமாக அமைந்தது. இவரது அடுத்த இரண்டு படங்களான *குட்டி* (2010) மற்றும் *உத்தமபுதிரன்* (2010) ஆகிய இரண்டிலும் மீண்டும் தனுஷ் முக்கியக் கதாபாத்திரத்தில் நடித்தார்.  
2014 ஆம் ஆண்டில், தெலுங்குத் திரைப்படமான *சுவாமி ரா ரா* படத்தின் மொழியாக்க திரைப்படமாக சாமியாட்டத்தின் வேலைகளைத் தொடங்கினார். ஸ்ரீகாந்த் முக்கியக் கதாபாத்திரத்தில் தயாரித்து நடித்தார். ஆனால் அது பின்னர் நிறுத்தப்பட்டது. பின்னர் மித்ரன் மலையாளத் திரைப்படமான *தட்டதின் மராயத்து* என்ற *மீண்டும் ஒரு காதல் கதை* (2016) என்ற மொழியாக்க திரைப்படத்தை இயக்கினார்.  
2021 ஆம் ஆண்டில், இவரது சமூக திரைப்படமான மதில் வெளியானது. இதில் இயக்குநரும் நடிகருமான கே.எஸ்.ரவிக்குமார் நடித்துள்ளார்.
# மித்ரன் ஜவகர்

## திரைப்படவியல்

; படங்கள்  
| 2008 | *யாரடி நீ மோகினி* | தமிழ் | 2007 தெலுங்குத் திரைப்படமான *ஆடவாரி மாட்டலக்கு அர்த்தாலே வேருலேவின் மறு ஆக்கம்* |
| --- | --- | --- | --- |
| 2010 | *குட்டி* | தமிழ் | 2004 ஆம் ஆண்டு தெலுங்குத் திரைப்படமான *ஆர்யாவின்* |
| *உத்தமபுதிரன்* | தமிழ் | 2008 தெலுங்கு திரைப்படத்தின் *ரெமே* |  |
| 2016 | *மீண்டம் ஓரு கதல் கதாய்* | தமிழ் | 2012 மலையாள திரைப்படமான *தத்தாதின் மராயத்து* |
| 2021 | *மதில்* | தமிழ் | } |
# தர்மலிங்கம்

**தர்மலிங்கம்** என்பது கீழ்கண்டவர்களைக் குறிப்பிடலாம்  
- அன்பில் பி. தர்மலிங்கம் (1962 முதல் செயல்பட்டுவந்த), தமிழக அரசியல்வாதி
- அன்பில் தர்மலிங்கம் வேளாண் கல்லூரி மற்றும் ஆராய்ச்சி நிறுவனம், திருச்சிராப்பள்ளிக்கு அருகில் நவலூர் குட்டப்பட்டு கிராமத்தில் உள்ள கல்லூரி
- கே. தர்மலிங்கம் (1991 முதல் செயல்பட்டுவந்த), தமிழக அரசியல்வாதி
- பி. கே. தர்மலிங்கம் (1959 க்கு முன் பிறந்தவர்), இந்திய துடுப்பாட்ட வீரர்
- வி. தர்மலிங்கம் (1918-85), இலங்கை அரசியல்வாதி
# ஐ நூன்

**ஐ நூன்** (**High Noon**) என்பது 1952ஆம் ஆண்டு வெளிவந்த அமெரிக்க மேற்கத்தியத் திரைப்படமாகும். இத்திரைப்படத்தை இசுடான்லி கிரேமர் தயாரித்திருந்தார். கார்ல் போர்மென் திரைக்கதை அமைத்திருந்தார். பிரெட் சின்னேமன் இந்தத் திரைப்படத்தை இயக்கி இருந்தார். இந்த திரைப்படத்தில் கேரி கூப்பர் நடித்திருந்தார். பட்டணத்தின் பாதுகாப்பாளர் ஒருவர், ஒரு கொலைகாரர்களின் கூட்டத்தைத் தனியாகச் சந்திக்க வேண்டும் அல்லது தனது புது மனைவியுடன் பட்டணத்தை விட்டு வெளியேற வேண்டும் என்கிற சூழ்நிலையில் இருப்பதாக கதை அமைந்திருந்தது.
# கணேசன்

**கணேசன்** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம். கணேசர் என்ற இந்து கடவுளிடமிருந்து இந்த பெயர் வந்தது.
# கணேசன்

## குறிப்பிடத்தக்க நபர்கள்

### இயற்பெயர்

- ஆனையம்பட்டி எஸ். கணேசன், இந்திய இசைக்கலைஞர்
- சி. கணேசன், இந்திய அரசியல்வாதி
- டி. கணேசன், இந்திய அரசியல்வாதி
- தனபால் கணேசன் (பிறப்பு 1994), இந்திய கால்பந்து வீரர்
- இ. கணேசன், இந்திய அரசியல்வாதி
- கே. சி. கணேசன், இந்திய அரசியல்வாதி
- எல். கணேசன் (பிறப்பு 1934), இந்திய அரசியல்வாதி
- இல. கணேசன், இந்திய அரசியல்வாதி
- என். கணேசன், தமிழக எழுத்தாளர்
- என். கணேசன் (1932–2015), சிங்கப்பூர் கால்பந்து நிர்வாகி
- பி. கணேசன், இந்திய அரசியல்வாதி
- எஸ். கணேசன், இந்திய அரசியல்வாதி
- எஸ். ஏ. கணேசன், இந்திய அரசியல்வாதி
- சா. கணேசன் (1908-1982), இந்திய அரசியல்வாதி
- சுசி கணேசன், இந்திய திரைப்பட இயக்குநர்
- ஜெமினி கணேசன் (1920-2005), இந்திய நடிகர்
- சிவாஜி கணேசன் (1928-2001), இந்திய நடிகர்
- கணபதி கணேசன் (1955-2002) பத்திரைக்கையாளர்
- மு. கணேசன் (பிறப்பு 1957) மலேசிய எழுத்தாளர்
- சி. வெ. கணேசன் தமிழக அரசியல்வாதி
# கணேசன்

## குறிப்பிடத்தக்க நபர்கள்

### குடும்ப பெயர்

- கணேசன் வெங்கடராமன் (பிறப்பு 1932), இந்திய இயற்பியலாளர்
- மனோ கணேசன் (பிறப்பு 1959), இலங்கை தொழிற்சங்கவாதி மற்றும் அரசியல்வாதி
- பிரபா கணேசன் (பிறப்பு 1964), இலங்கை அரசியல்வாதி
- இராம்குமார் கணேசன், இந்திய திரைப்படத் தயாரிப்பாளர்
- ரேகா கணேசன் (பிறப்பு 1954), இந்திய நடிகை
- சாவித்ரி கணேசன் (1936-1981), இந்திய நடிகை
- சூரியபிரகாஷ் கணேசன் (பிறப்பு 1982), மலேசிய துடுப்பாட்ட வீரர்
- வி. பி. கணேசன், இலங்கை தொழிற்சங்கவாதியும் திரைப்பட தயாரிப்பாளரும்
# கணேசன்

## காட்சி ஊடகம்

- போடிநாயக்கனூர் கணேசன் 2011 த்திழ் திரைப்படம்
- பாவம் கணேசன் தொலைக்காட்சித் தொடர்
# பாலிங் மாவட்டம்

**பாலிங் மாவட்டம்** என்பது (மலாய்:*Daerah Baling*; ஆங்கிலம்:*Baling District*; சீனம்:华玲县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும். இந்த மாவட்டத்தின் தலைநகரத்தின் பெயர் பாலிங். பாலிங் நகரம், பாலிங் மக்களவை தொகுதியின் தலைமை நகரமாகவும் உள்ளது.  
இந்த மாவட்டம் கெடா மாநிலத் தலைநகரமான அலோர் ஸ்டார் நகரில் இருந்து ஏறக்குறைய 110 கி.மீ தொலைவில் அமைந்து உள்ளது. இந்த மாவட்டத்திற்குத் தெற்கே பேராக் மாநிலம்; வடக்கே தாய்லாந்து நாட்டின் பெத்தோங் நகரம் உள்ளன.
# பாலிங் மாவட்டம்

## வரலாறு

மலேசிய வரலாற்றில் சிறப்பு பெற்ற மாவட்டங்களில் பாலிங் மாவட்டமும் ஒன்றாகும். 1948-ஆம் ஆண்டில் இருந்து 1960-ஆம் ஆண்டு வரை, மலாயா கம்னியூஸ்டுப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது.  
மலாயா வரலாற்றில் புகழ்பெற்ற பாலிங் பேச்சுவார்த்தை இங்குதான் நடைபெற்றது. மலாயா கம்னியூஸ்டு கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.  
மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.  
மலாயா கம்யூனிஸ்டு கட்சியின் சார்பில் சின் பெங்; அந்தக் கட்சியின் தலைமைச் செயலாளர் ரசீட் மைடின்; மத்திய பிரசார அமைப்பின் தலைவர் சென் தியென் கலந்து கொண்டனர்.  
ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு. ஆனால், சின் பெங் முன்வைத்தக் கோரிக்கைளை மலாயா அரசாங்கத் தரப்பினர் ஏற்றுக் கொள்ள மறுத்தனர்.  
அதே சமயத்தில் சரணடைதல் விதிமுறைகளை மலாயா கம்யூனிஸ்டு கட்சியினர் ஏற்றுக் கொள்ள மறுத்தனர். அதனால் பேச்சுவார்த்தைகள் தோல்வியில் முடிந்தன.